# בוריס ש"ץ

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
בוריס ש"ץ, צילום משנת 1912
מתיתיהו (1894), פסל של בוריס שץ.

בוריס ש"ץ (1867 - 1932), צייר ופסל יהודי, יוזם ומייסד בצלאל בירושלים.

ש"ץ נולד בקובנה שבליטא. אביו, שהיה היה מלמד בחדר, שלח אותו ללמוד בישיבה בוילנה, אך כעבור זמן קצר פרש מהישיבה וניתק קשר עם משפחתו. ש"ץ פנה ללימודי ציור ופיסול בווילנה ובורשה. בשנת 1889 נישא ונסע לפריז עם אישתו. בפריז למד אצל מרק אנטוקולסקי פיסול, אצל קורמון ציור וכן באקדמיה לאמנות בפריז. בפריז התפרנס ש"ץ מעבודות זמניות, בין היתר אף התאגרף לפרנסתו.

ב-1895, בעקבות פסל של מתתיהו החשמונאי שהוצג בתערוכה עולמית בפריז, הוזמן ש"ץ לבולגריה על ידי הנסיך פרדיננד נסיך בולגריה לשמש כפסל החצר ולייסד את האקדמיה המלכותית לאמנות. ש"ץ קיבל את ההצעה, היגר לבולגריה, עסק באמנות וסייע בהקמת האקדמיה המלכותית לאמנות שהוא עמד בראשה בין השנים 1895-1906. בשנת 1900 קיבל מדליית זהב עבור פסלו "ראש זקנה".

בעקבות רומן של אישתו עם אחד מתלמידיו נפרד ש"ץ מאישתו שלקחה את בתם עמה.

בשנת 1903 נפגש ש"ץ עם הרצל והפך לציוני נלהב. בקונגרס הציוני של שנת 1905 העלה ש"ץ רעיון להקמת בית ספר לאמנות עברית ולמלאכת מחשבת. ב-1906 הקים בירושלים מרכז לאמנות, שבהמשך נקרא בצלאל, על שם בצלאל בן אורי, מקים המשכן וכליו והאמן הראשון הנזכר בתנ"ך. ש"ץ אירגן תערוכות של תלמידיו באירופה ובארצות הברית, ואלה היו התערוכות הראשונות בחוץ לארץ של אמנים ארצישראלים.

בשנת 1911 נישא בשנית לד"ר אולגה פבזנר, מבקרת אמנות מקומית. בנישואיהם נולדו שני ילדים, בצלאל וזהרה (לימים, כלת פרס ישראל).

במהלך מלחמת העולם הראשונה נסגר בצלאל וש"ץ הוגלה על ידי העותמאנים מירושלים לצפת שם החל לכתוב רומן ציוני-סוציאליסטי בשם "ירושלים הבנויה" העוסק בארץ ישראל בשנת 2018. הספר הודפס במהדורה אחת בלבד וכיום נותרו ממנו עותקים בודדים. בתום המלחמה חזר ש"ץ לירושלים.

בשנת 1929 נסגר בית הספר כתוצאה מקשיי מימון ופוליטיקה פנימית. ש"ץ החל מגייס כספים ברחבי העולם. בשנת 1932, בזמן מסע לגיוס כספים למען בצלאל בדנבר שבקולורדו, ארצות הברית, נפטר ש"ץ. גופתו הועלתה ארצה ונטמנה בהר הזיתים בירושלים.

נושאי עבודותיו לקוחים על פי רוב מן התנ"ך, ומסמלים את תחייתו של עם ישראל.

## [עריכה] לקריאה נוספת

- ברוך שץ , חייו ויצירותיו, מונוגרפיה, מאת מרדכי נרקיס, ירושלים, 1925.

## [עריכה] קישורים חיצוניים

- בוריס שץ כהן האמנות מתוך אתר תערוכה במוזיאון ישראל.

מקור: http://he.wikipedia.org../../../%D7%91/%D7%95/%D7%A8/%D7%91%D7%95%D7%A8%D7%99%D7%A1_%D7%A9_%D7%A5_230f.html

קטגוריות: ציירים | פסלים | אמנים | פסלים ישראלים | אנשי היישוב

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Polski